**25.03.2022**

**Елена Вяльбе вылӧ донъяліс Коми Республикаын лызь спорт паськӧдӧмсӧ**

Талун, рака тӧлысь 25 лунӧ, регионса Юралысь Владимир Уйба аддзысьліс удж серти Россияын лызьӧн котралӧм серти федерацияса президент, куимысь олимпийскӧй чемпионка Елена Вяльбекӧд.

«Коми Республикаын лызьӧн котралӧны быд кар-сиктын. Лыжня вылын тшӧкыда позьӧ паныдавны олӧма мортӧс, коді ӧні на котӧртіс дас гӧгӧр километр. Оз прӧста шуны, мый Комиын олысьяслӧн вираныс лызь дорӧ муслуныс. Став мирын нималана лыжникъяс пӧвстысь унаӧн чужлісны миян регионын. Буретш, республикаын медводдза мортыс, кодлы сетӧма Коми Республикаса Уджвывса Герой медвылыс почёт ним, - тайӧ лыжница, миян нималана спортсменка, нёльысь олимпийскӧй чемпионка Раиса Сметанина», - пасйис Владимир Уйба.

Республикаса Юралысь аттьӧаліс Елена Вяльбеӧс Комиын лызь спортлы да спортсменъяслы отсалӧмысь. Сійӧ висьталіс, мый кутӧ лача водзӧ ӧтув уджалӧм вылӧ.

Владимир Уйбалӧн кывъяс серти, Коми Республикаса Веськӧдлан котыр кӧсйӧ, медым спортсмен-лыжникъяслӧн вӧлі бур инфраструктура. Нӧшта на и регионын быд во нуӧдӧны федеральнӧй тшупӧда ордйысьӧмъяс.

Талун республикаын воссис Лызьӧн ордйысьӧм серти Россияса чемпионат. Куимысь олимпийскӧй чемпионка, Олимпийскӧй ворсӧмъясын нёльысь бронза босьтысь, 14-ысь мирса чемпионка, Россияын лызьӧн котралӧм серти федерацияса президент Елена Вяльбе ордйысьӧмъяс заводитӧм водзын шуис ышӧдана кывъяс спортсменъяслы.

\*\*\* Коми Республикаын лыжникъясӧс дасьтӧны кар-районъясса 21 вынйӧр сӧвмӧдан да спорт учреждениеын. Лызьӧн котралӧ 3 сюрс гӧгӧр спортсмен. Колян во регионын нуӧдісны лызьӧн котралӧм серти республиканскӧй 25 да ставроссияса 8 ордйысьӧм. 2022 воӧ кӧсйӧны нуӧдны республиканскӧй 25 да ставроссияса 12 ордйысьӧм.

**25.03.2022**

# **Елена Вяльбе высоко оценила популяризацию лыжного спорта в Республике Коми**

Сегодня, 25 марта, глава региона Владимир Уйба провёл рабочую встречу с Президентом Федерации лыжных гонок России, трёхкратной олимпийской чемпионкой Еленой Вяльбе.

«Лыжи – массовый спорт в Республике Коми, им увлекаются во всех городах и сёлах от мала до велика. Встретить на лыжне человека преклонного возраста, который только что пробежал на лыжах с десяток километров, здесь, – это обычное дело. Не даром говорят, что любовь к лыжам у жителей Коми в крови. Многие прославленные на весь мир лыжники являются выходцами из нашего региона. Кстати, первый человек в республике, кому было присвоено высшее почётное звание Героя труда Республики Коми, - это лыжница, наша именитая спортсменка, четырёхкратная олимпийская чемпионка Раиса Сметанина», - отметил Владимир Уйба.

Глава республики поблагодарил Елену Вяльбе за внимание и поддержку лыжного спорта и спортсменов Коми. Он выразил надежду на дальнейшее успешное сотрудничество.

По словам Владимира Уйба, Правительство Республики Коми заинтересовано в создании достойной инфраструктуры для спортсменов-лыжников. Тем более, что регион каждый год проводит соревнования федерального уровня.

Сегодня в республике стартовал Чемпионат России по лыжным гонкам. Трёхкратная олимпийская чемпионка, четырёхкратный бронзовый призёр Олимпийских игр, 14-ти кратная чемпионка мира, Президент Федерации лыжных гонок России Елена Вяльбе выразила слова поддержки спортсменам перед стартом соревнований.

\*\*\* В Республике Коми подготовкой лыжников занимаются 21 физкультурно-спортивное учреждение в разных городах и районах. Лыжными гонками занимаются около 3 тысяч спортсменов. В прошлом году в регионе состоялось 25 республиканских и 8 всероссийских соревнований по лыжным гонкам. В 2022 году запланировано провести 25 республиканских и 12 всероссийских соревнований.

# **Габова 1628**